

(2 persones)

# INSTRUCCIONS DEL JOC

Aquest joc de taula és molt senzill de jugar! Només es requereix un taulell de 4x4 i un joc de 16 peces amb quatre característiques diferents:

* Color: Clar / Fosc
* Forma: Quadrades / Rodones
* Alçada: Altes / Baixes
* Interior: Massisses / Foradades.

### OBJECTIU

L’objectiu del joc és aconseguir ajuntar quatre peces en una matexa fila, columna o diagonal que tinguin una característica similar. Per exemple: aconseguir que en una fila hi hagi quatre peces altes, o que en una diagonal hi hagi quatre peces rodones.

### FUNCIONAMENT

Les peces es deixen fora del taulell. Per torns, s’aniran posicionant fins arribar a formar un quatre en línia tal i com s’especifica als objectius, o fins que es completi el taulell i no hi hagi hagut èxit (Hi ha una probabilitat del 2% de quedar en taules!).

El joc funciona de la següent manera: el jugador que inicia la partida escollirà la peça que el seu contrincant ha de moure, mentre que l’altre jugador haurà de posicionar-la al taulell a la casella on vulgui. Una vegada hagi mogut la peça, aquest haurà d’escollir quina haurà de moure el seu rival i aquest ho farà on vulgui, i així successivament.

En el moment en que un dels dos jugadors hagi posicionat una peça que provoqui un èxit, aquest s’endurà la victòria!

BONA SORT !